Չկա 21-րդ դարի հայկական ճարտարապետություն: Ոչ թե որովհետև չկան նոր, լավ շենքեր, այլ որովհետև չկա կազմակերպող լավ համակարգ. իսկական պրոֆեսիոնալները ներգրավված չեն քաղաքի կառուցապատման հիմնական գործընթացներում, հասարակական նշանակության շենքերի նախագծերի համար անց չեն կացվում արդար մրցույթներ, բացակայում է մասնագիտական առողջ մրցակցությունը, չկա միջազգային ճարտարապետական ու քաղաքաշինական կայացած փորձը Հայաստանում ներդնելու և իրավիճակը բարելավելու պատրաստակամություն: Ինչպե՞ս չկառուցել. ապագա դասագրքերում այսպես պետք է վերնագրել 20-րդ դարի վերջի և 21-րդ դարի սկզբի հայկական ճարտարապետությունը, համոզված է «Այր-դիզայն» ճարտարապետական ընկերության գլխավոր ճարտարապետ Արթուր Բաղդասարյանը: